
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Επικύρωση έκθεση επιτροπής καθορισμού ορίων αιγιαλού και παρα¬ 
λίας στην παραλιακή περιοχή Λαγκάδι Κοινότητας Κεφάλου 
Κω, προ των ΚΜ 583 κ.λπ γαιών Κεφάλου, πρώην ιδιοκτησίας 
Αθηνάς Στίβη - Θεοφιλίδη και νυν Κων/νου Κουλία. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση σχεδίου συνοικισμού ΚΑΛΑΜΟΥΔΙ Κοινότητας Ρο- 


βιών Ν. Εύβοιας. 2 

Τροποποίηση Ρυμοτομικού Σχεδίου πόλεως Δήμου Αγίου Παύλου 
Ν. Θεσσαλονίκης στο Ο.Τ. 78 που περικλείεται από τις οδούς 

Πανεπιστημίου, Πανόρμου, Δήλου και Τριγώνου. 3 

Τροποποίηση του ρυμοτομικού σχεδίου Καβάλας στην οδό Μαλα- 
κάση. 4 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. ΔΚ 2398 (1) 

Επικύρωση έκθεση επιτροπής καθορισμού ορίων αιγιαλού και παραλίας 
στην παραλιακή περιοχή Λαγκάδι Κοινότητας Κεφάλου Κω, προ 
των ΚΜ 583 κ.λπ γαιών Κεφάλου, πρώην ιδιοκτησίας Αθηνάς 
Στίβη - Θεοφιλίδη και νυν Κων/νου Κουλία. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του ν. 3200/55 «περί διοικητικής αποκέντρωσης» 
σε συνδυασμό με αυτές του Ν.Δ. 532/70 και Β.Δ. 704/70. 

2. Τις διατάξεις του Κ.Δ. 132/1929 «περί Κτηματολογικού Κανονισμού 
Δωδεκανήσου» που διατηρήθηκε σε ισχύ δυνάμει του άρθρου 8Ν.510/47. 

3. Τις διατάξεις του άρθρου 8 του Α.Ν. 2344/40 «περί αιγιαλού και παρα¬ 
λίας» όπως έχουν τροποποιηθεί και συμπληρωθεί μεταγενέστερα. 

4. Τις διατάξεις του Ν.Δ. 439/70 «περί συμπληρώσεως των διατά¬ 
ξεων περί αιγιαλού». 

5. Τις διατάξεις του άρθρου 74 Π.Δ. 636/77 «περί συγκροτήσεως με¬ 
ταξύ άλλων και της Επιτροπής καθορισμού ορίων αιγιαλού και παραλίας». 

6. Τις διατάξεις του άρθρου 20 Ν. 719/77 «περί του τρόπου σύνταξης το¬ 
πογραφικών - υψομετρικών διαγραμμάτων από ιδιώτες μηχανικούς κ.λπ.». 

7. Την υπ’ αριθ. 0.208/181/26.4.1982 κοινή απόφαση Υπουργών 
Προεδρίας και Οικονομικών «περί αναμορφώσεως συλλογικών οργά¬ 
νων Γνωμοδοτικής και Αποφασιστικής αρμοδιότητας του Υπουργείου 
Οικονομικών» με την οποία διατηρείται η Επιτροπή καθορισμού ορίων 
αιγιαλού και συγχωνεύεται με την Επιτροπή αμμοληψίας σε ενιαίο συλ¬ 
λογικό όργανο με τίτλο «Επιτροπής καθορισμού ορίων αιγιαλού και θέ¬ 
σεων αμμοληψίας». 


8. Την Δ. 3090/646/18.5.1976 διαταγή του Υπουργείου Οικονο¬ 
μικών, σε συνδυασμό με τις 325/1971 και 203/1973 γνωμοδοτήσεις 
του Ν.Σ.Κ. 

9. Την από 6.12.1990 έκθεση καθορισμού ορίων αιγιαλού και πα¬ 
ραλίας της κατά το άρθρο 74 ΠΔ. 636/77 Επιτροπής, σε παραλιακή 
περιοχή με την επωνυμία Λαγκάδι Κοινότητας Κεφάλου νήσου Κω, 
προ των ΚΜ 583 κ.λπ. γαιών Κεφάλου Κω, πρώην ιδιοκτησίας Αθη¬ 
νάς Στίβη - Θεοφιλίδη και νυν Κων/νου Κουλιά κ.λπ. 

10. Το από Νοεμβρίου 1990 τοπογραφικό - υψομετρικό διά¬ 
γραμμα, κλίμακας 1:500 του Τοπογράφου μηχανικού Αθανασίου Γε- 
ροσταθόπουλου που ελέγχθηκε και θεωρήθηκε ως προς την ακρίβεια 
της αποτύπωσής του την 29.11.1990 από το Γραφείο Μηχανικού Κω, 
και ειδικότερα των προς τη θάλασσα πλευρών της ΚΜ 583 γαιών Κε¬ 
φάλου. Στο παραπάνω τοπογραφικό χαράχθηκε από την αρμόδια Επι¬ 
τροπή, ως ανωτέρω αναφέρεται, η οριογραμμή του αιγιαλού με κόκκινη 
συνεχόμενη πολυγωνική γραμμή και με στοιχεία (1' 2’ 
ΚΓ3'4'5'6'Κ2'7') η οποία αποτελεί το όριο του μεγίστου πλην συνή¬ 
θους χειμερίου κόμματος προσαυξημένο κατά 12 μέτρα (άρθρο 3 ΚΔ 
132/1929). 

Οριογραμμή παραλίας χαράχθηκε με κίτρινη πολυγωνική γραμμή 
για την περίπτωση των χειμάρρων που υπάρχουν στα κτηματολογικά 
διαγράμματα και ανήκουν στο Ελληνικό Δημόσιο. Τα τμήματα των χει¬ 
μάρρων από την ΚΜ 583 και νότια μέχρι την σημερινή οριογραμμή της 
θάλασσας εμπεριέχονται μέσα στην ΚΜ 2008 γαιών Κεφάλου, ιδιοκτη¬ 
σίας Κοινότητας Κεφάλου. , 

11. Το με αριθμό πρωτοκόλλου Φ. 544.5/466/91.Σ.1322/ 
1.11.1991 έγγραφο του Γενικού Επιτελείου Ναυτικού, με το οποίο 
συμφωνεί με τα καθορισθέντα από την Επιτροπή όρια αιγιαλού και πα¬ 
ραλίας. 

Εισηγουμένου του Προϊσταμένου της Κτηματικής Υπηρεσίας Δωδε¬ 
κανήσου, αποφασίζουμε: 

Επικυρούμε την από 6.12.1990 έκθεση της κατά το άρθρο 74 Π.Δ. 
636/77 επιτροπής καθορισμού οριόων αιγιαλού και παραλίας (διατη- 
ρηθείσα με την 0.208/181/26.4.1982 κοινή Υπουργική Απόφαση 
Υπουργών Προεδρίας και Οικονομικών, συγχωνευθείσα με την Επι¬ 
τροπή Αμμοληψίας σε ενιαίο συλλογικό όργανο με τίτλο «Επιτροπή κα¬ 
θορισμού ορίων αιγιαλού και θέσεων αμμοληψίας») στην παραλιακή πε¬ 
ριοχή Λαγκάδι Κοινότητας Κεφάλου νήσου Κω, προ των ΚΜ 583 
κ.λπ. γαιών Κεφάλου, πρώην ιδιοκτησίας Αθηνάς Στίβη - Θεοφιλίδη 
και νυν Κων/νου Κουλιά κ.λπ. καθώς επίσης και το συνοδεύον αυτή 
από Νοεμβρίου 1990 τοπογραφικό - υψομετρικό διάγραμμα, κλίμακας 
1:500 του τοπογράφου μηχανικού Αθανάσιου Γεροσταθόπουλου, που 
ελέγχθηκε και θεωρήθηκε ως προς την ακρίβεια της αποτύπωσής του 
και.ειδικότερα των προς τη θάλασσα πλευρών της ΚΜ 583 γαιών ΚΕ- 
φάλου, την 29.11.1990 από το Γραφείο Μηχανικού Κω. 

Στο πιο πάνω τοπογραφικό δίαγραμμα, χάθηκε με κόκκινη συνεχό¬ 
μενη πολυγωνική γραμμή η οριογραμμή του αιγιαλού με στοιχεία (1' 2 ' 
ΚΓ 3' 4' 5' 6' Κ2' 7') με εξάρτηση αυτής από σταθερά σημεία επί του 
εδάφους επισημασμένα με τσιμεντοπασσάλους. 

Οριογραμμή παραλίας χαράχθηκε με κίτρινη πολυγωνική γραμμή 
για την περίπτωση των χειμάρρων, σύμφωνα με το άρθρο 3 ΚΔ 132/ 

1929 που διατηρήθηκε σε ισχύ με το άρθρο 8 Ν. 510/1947. 

Η καθορισθείσα και χαραχθείσα, επί του προαναφερόμενου τοπογρα- 
φ'ικού, οριογραμμή αιγιαλού, αποτελεί το όριο του μεγίστου πλην συνή¬ 
θους χειμερρίου κόμματος, προσαυξημένο κατά 12 μέτρα, σύμφωνα με 
τις διατάξεις του άρθρου 3 Κ.Δ. 132/1929 «περί Κτηματολογικού Κα¬ 
νονισμού Δωδεκανήσου, σε συνδυασμό με αυτές του Α.Ν. 2344/40 
«περί αιγιαλού και παραλίας». 

Η διαφορά που υπάρχει μεταξύ της σημερινής ακτογραμμής και αυ¬ 
τής κατά το Κτηματολόγιο, οφείλεται σε προσχώσεις και διαβρωτικά 
φαινόμενα. 

Ο καθορισμός των ορίων αιγιαλού και παραλίας στη θέση αυτή γίνε¬ 
ται για πρώτη φορά και δεν έχει καθορισθεί και στις παράπλευρες περιο¬ 
χή· 

Κτίσματα μέσα στην ζώνη αιγιαλού αλλά και της παραλίας δεν υπάρ¬ 
χουν. 

Ο καθορισμός των ανωτέρω οριογραμμών γίνεται προς εξυπηρέτηση 
των σκοπών των διατάξεων του άρθρου 1 Ν.Δ. 439/70 σε συνδυασμό 
με τις οδηγίες του Υπουργείου Οικονομικών, ως η Δ. 3090/646/76 
διαταγή του. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ρόδος, 2 Δεκεμβρίου 1991 
Ο Νομάρχης 

Γ. ΧΑΡΑΛΑΜΠΟΠΟΪΛΟΣ 


ΕΛΛΗΝΙΚΗ ΔΗΜΟΚΡΑΤΙΑ 
ΝΟΜΑΡΧΙΑ ΔΩΔΕΚΑΝΗΣΟΥ 
ΕΠΙΤΡΟΠΗ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ 
ΠΑΡΑΛΙΑΣ ΚΑΙ ΘΕΣΕΩΝ ΑΜΜΟΛΗΨΙΑΣ 

ΕΚΘΕΣΗ ΕΠΙΤΡΟΠΗΣ 

Καθορισμού ορίων αιγιαλού και παραλίας - θέσεων αμμοληψίας (άρ¬ 
θρο 74 και 75 του Π.Δ. 636/77 προ τη Κ.Μ. 583 γαιών Κεφάλου της 
Κοινότητος Κεφάλου της νήσου Κω στην περιοχή Λαγκάδι ιδιοκτησίας 
Αθηνάς Στίβη Θεοφιλίδη. 

Κως σήμερα την 6.12.1990 οι υπογράφοντες νόμιμα: 

1. Αλέξανδρος Οικονόμου αναπληρωτής Οικονομικού Εφόρου Κω 
σαν Πρόεδρος Επιτροπής, διότι το τακτικό μέλος εκωλύετο κατά την 
συνεδρίαση της Επιτρόπής. 

2. Πολύχρονης Πολίτης Πολιτικός Μηχανικός στο Γραφείο Μηχανι¬ 
κού Κω στην Κω σαν νόμιμος αναπληρωτής του Δ/ντού Τεχνικών 
Υπηρεσιών Ν. Δ/σου σαν μέλος και 

3. Κων/νος Κυρλαγκίτσης Λιμενάρχης Λιμεναρχείου Κω σαν νόμι¬ 
μος αναπληρωτής Λιμενάρχου Ρόδου σαν μέλος που αποτελούν την 
Επιτροπή που προβλέπεται με την ΔΚ 785/23.3.88 απόφαση του Νο¬ 
μάρχου Δωδεκανήσου, μετά από την επιτόπια αυτοψία στην υπόψη πε¬ 
ριοχή την 6.12.1990 και αφού λάβαμε υπόψη: 

1. Τα υψομετρικά διαγράμματα υπό κλίμακα 1:500 που συντάχθη- 


σαν από τον τοπογράφο Μηχανικό Γεροσταθόπουλο Αθανάσιο που στη 
συνέχεια ελέχθησαν για την ακρίβεια της αποτύπωσης από τον Πολύ¬ 
χρονη Πολίτη Πολιτικό Μηχανικό με Α' βαθμό στο Γ ραφείο Μηχανικού 
Κω της Δ/νσεως Τεχνικών Υπηρεσιών Ν. Κυκλάδων την 29.11.87 
οπότε και θεωρήθηκαν από τον ίδιο σύμφωνα με το άρθρο 20 του Ν. 
719/77. 

2. Τις διατάξεις του Α.Ν. 2344/40 όπως τροποποιήθηκε και ισχύει 
σήμερα. 

3. Την από επιτόπιο μετάβαση της Επιτροπής (6.12.90) σχηματι- 
σθείσα αντίληψη αναφορικά με το πλάτος της βρέχόμενης ζώνης ξηράς. 

α) Μορφολογία του εδάφους που χαρακτηρίζεται σαν αμμώδης μέχρι 
βάθους από την στάθμη της ηρεμούσης θάλασσας κυμαινόμενο μεταξύ 
40 και 100 μέτρων περίπου. 

β) Στην περίπτωση της ιδιοκτησίας Κ.Μ. 583 η αμμώδης ακτή 
εκτείνεται σε βάθος 60-90 μέτρων περίπου από την στάθμη της ηρε¬ 
μούσης θάλασσας. 

γ) Η μορφολογία του εδάφους δεν παρουσιάζει ιδιαίτερα απότομες 
κλίσεις (εκτός των όχθεων των χειμάρων) ενώ η βλάστηση αποτελείται 
από χαμηλούς μέτριους σε ύψος θάμνους. 

Τέλος η Επιτροπή αφού έλαβε υπόψη της όλα τα ανωτέρω εκτεθέντα 
καθορίζει την ζώνη αιγιαλού παραλίας ως ακολούθως, αποφασίζει: 

Καθορίζει στα συνημμένα οκτώ (8) τοπογραφικά διαγράμματα: 

1. Την οριογραμμή της σημερινής μέσης στάθμης θάλασσας υπό 
στοιχεία α, β, γ, δ, ε, ζ. 

2. Η γραμμή θάλασσας κατά το κτηματολόγιο και το νότιο όριο της 
Κ.Μ. 2008 δεν έχουν χαραχθεί στους κτηματολογικούς χάρτες (σχε¬ 
τική βεβαίωση Κτηματολογίου Κω). 

3. Χαράσσεται γραμμή του μεγίστου χειμερίου κύματος (ΜΧΚ) με 
μαύρη πολυγωνική γραμμή συνεχή υπό στοιχεία (1, 2, ΚΙ, 3, 4, 5, 6, 
Κ2, 7) και σε εξάρτηση από μπετονένια σταθερά σημεία επί του εδάφους 
που φαίνονται στα τοπογραφικά διαγράμματα. 

4. Στη συνέχεια καθορίζεται η γραμμή αιγιαλού με κόκκινη πολυγω¬ 
νική συνεχής γραμμή υπό στοιχεία (1’, 2', ΚΓ, 3’, 4', 5', 6', Κ2’, 7') σε 
απόσταση 12,00 μέτρα από την γραμμή μεγίστου χειμερίου κύματος 
(ΜΧΚ). 

5. Για την περίπτωση των χείμαρρων χαράσσεται η κίτρινη πολυγω- 
νική γραμμή που καθορίζει το όριο της κοινόχρηστης ζώνης παραλίας 
μόνο στα τμήματα των χειμάρρων που υπάρχουν στα κτηματολογικά 
διαγράμματα και ανήκουν στο Ελληνικό Δημόσιο. Τα τμήματα των χει¬ 
μάρρων από την Κ.Μ. 583 και νότια μέχρι την σημερινή οριογραμμή 
της θάλασσας εμπεριέχονται μέσα στην Κ.Μ. 2008 ιδιοκτησίας Κοινό- 
τητος Κεφάλου. 

Η παρούσα έκθεση συντάχθηκε για τον καθορισμό της ζώνης αιγια- 
λού παραλίας και υπογράφεται από την Επιτροπή. 

Κως, 6 Δεκεμβρίου 1990 
Η Επιτροπή 

Ο Πρόεδρος Τα Μέλη 

ΑΛΕΞΑΝΔΡΟΣ ΟΙΚΟΝΟΜΟΥ ΠΟΛΙΤΗΣ ΠΟΛΥΧΡΟΝΗΣ 

ΚΥΡΛΑΓΚΙΤΣΗΣ ΚΩΝ/ΝΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 7538 ΕΠΑ 1198 (2) 

Τροποποίηση σχεδίου συνοικισμού ΚΑΛΑΜΟΥΔΙ Κοινότητας Ροβιών 
Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Το Ν.Δ. της 17.7.1923 «Περί σχεδίων Πόλεων κ.λπ». 

2. Το Ν. 1337/83 και ειδικώτερα ίο άρθρο 8 παρ. 4. 

3. Τις εγκυκλίους 1/61 και 8/75 σχετικά με τη διαδικασία τροπο¬ 
ποίησης εγκ/νων σχεδίων. 

4. Την 12934/9-4-44/9.9.44 Απόφαση Υπουργού Γεωργίας 
(ΦΕΚ 128Δ'/20.9.44) περί κύρωσης διανομής οικοπέδων συνοικι¬ 
σμού ΚΑΛΑΜΟΥΔΙ Ροβιών (διανομή 38). 

5. Το 748/10.11.89 έγγραφο Γραφείου Τοπογραφικής Υ.Γ. Ν. Εύ¬ 
βοιας. 

6. Το 818/25.5.90 έγγραφο Κοιν. Ροβιών. 


7. Την 37/90 απόφαση Κ.Σ. Ροβιών. 

8. Την 3864 ΕΠΑ 695/23.8.90 εισήγηση Τ.Π. και Π.Ε. προς 
ΣΧΟΠ Ν. Εύβοιας. 

9. Τη γνωμοδότηση αρ. 1 του 11ου/90 Πρακτικού του ΣΧΟΠ Ν. 
Εύβοιας, αποφασίζουμε: 

1. Τροποποιούμε το σχέδιο συνοικισμού ΚΑΛΑΜΟΥΔΙ Κοινότητας 
Ροβιών και συγκεκριμένα το υπ’ αριθ. 23 κοινόχρηστο τεμάχιο αρχικής 
διανομής έτους 1938, όπως φαίνεται στο συνοδευτικό της παρούσας 
σχεδιάγραμμα σε κλ. 1:1000 που έχει θεωρηθεί από τον Προϊστάμενο 
Τ.Π. και Π.Ε. και που αποτελεί αναπόσπαστο μέρος της απόφασης αυ¬ 
τής. 

2. Η παρούσα απόφαση και το συνοδευτικό αυτής διάγραμμα, να δη- 
μοσιευθεί στην Εφημερίδα της Κυβερνήσεως και να ισχύει από τη Δημο¬ 
σίευση. 

Χαλκίδα, 14 Οκτωβρίου 1991 

Ο Νομάρχης 
ΒΑΣ. ΡΟΥΤΣΗΣ 

Αριθ. ΑΠ/ΠΜ/25400/1016 (3) 

Τροποποίηση Ρυμοτομικού Σχεδίου πόλεως Δήμου Αγίου Παύλου Ν. 

Θεσσαλονίκης στο Ο.Τ. 78 που περικλείεται από τις οδούς Πανεπι¬ 
στημίου, Πανόρμου, Δήλου και Τριγώνου. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Ν.Δ/τος της 17.7.23 «Περί Σχεδίων Πόλεων 
κ.λπ», όπως τροποποιήθηκαν και συμπληρώθηκαν και ειδικώτερα τα 
άρθρα 3 και 70. 

2. Τις διατάξεις του Α.Ν. 314/1968 (ΦΕΚ 47Α) όπως συμπληρώ¬ 
θηκαν με το αριθ. 1018/71 Ν.Δ/γμα (ΦΕΚ 220Α) και με την παρ. 3 
του άρθρου 34 του Ν. 1577/85 (ΦΕΚ 210/Α). 

3. Τις διατάξεις του αριθ. 183/1986 Π.Δ/τος (ΦΕΚ 70Α) και ειδι- 
κώτερα το άρθρο 1. 

4. Την αριθ. ΔΠ/ΠΜ/29395/1085/18.5.89 απόφαση Νομάρχη 
(ΦΕΚ 420Δ/16.6.89) «Περί Αναθεώρησης Ρυμοτομικού Σχεδίου Κοι¬ 
νότητας Αγίου Παύλου». 

5. Τις αριθ. 129/90 και 80/91 αποφάσεις του Δημοτικού Συμβου¬ 
λίου Αγίου Παύλου. 

6. Την αριθ. 777/91 πράξη Γνωμοδότησης του Συμβουλίου Χ.Ο.Π. 
Ν. Θεσ/νίκης (συνεδρία 39η/15.10.91), αποφασίζουμε: 


Άρθρο 1 

Εγκρίνεται η τροποποίηση του Ρυμοτομικού Σχεδίου Πόλεως Δήμου 
Αγίου Παύλου στο Ο.Τ. 78 που περικλείεται από τις οδούς Πανεπιστη¬ 
μίου, Πανόρμου, Δήλου και Τριγώνου με: 

α) Τον αποχαρακτηρισμό του Κοινοχρήστου χώρου και χαρακτηρι¬ 
σμό του ως οικοδομήσιμου. 

β) Την κατάργηση των δύο (2) προκηπίων 
γ) Την κατάργηση της στοάς. 

όπως τα παραπάνω (α), (β) και (γ) φαίνονται στο τοπογραφικό διά¬ 
γραμμα κλίμακας 1:500 που συνοδεύει αναπόσπαστα την παρούσα 
απόφαση και θεωρήθηκε από τη Δ/ντρια της Πολεοδομίας Θεσσαλονί¬ 
κης. 

Άρθρο 2 

1. Η απόφαση αυτή να δημοσιευτεί στην Εφημερίδα της Κυβερνή- 
σεως. 

2. Η ισχύς της αποφάσεως αυτής αρχίζει από την δημοσίευσή της 
στην Εφημερίδα της Κυβερνήσεως. 

Θεσσαλονίκη, 13 Νοεμβρίου 1991 

Ο Νομάρχης κ.α.α. 

Ν. ΠΑΡΙΤΣΗΣ 


ΝΟΜΑΡκιΛ οεε/·: ν 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) _ 

Αριθ. 11383 (4) 5. Την υπ’ αρίθ. 394/90 απόφαση του Δημ. Συμβουλίου. 


Τροποποίηση του ρυμοτομικού σχεδίου Καβάλας στην οδό Μαλακάση. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν.Δ. της 17.7.1923 «Περί σχεδίων πόλεων και κωμών του 
Κράτους» όπως τροποποιήθηκε και συμπληρώθηκε μέχρι σήμερα. 

2. Το Ν.Δ. 1018/1971 καιτονΑ.Ν. 314/1968, όπως τροποποιή¬ 
θηκε και συμπληρώθηκε μέχρι σήμερα. 

3. Το Π.Δ. 183/9.5.1986 (ΦΕΚ 70Α/5.6.1986) Έγκριση τροπο¬ 
ποιήσεων σχεδίων πόλεων και καθορισμός όρων δόμησης από τους Νο- 
μάρχες. 

4. Την 2518/7.4.89 (ΦΕΚ 163/17.3.1989 τ.Δ’) απόφαση Νο¬ 
μάρχη Καβάλας για την αναθεώρηση του Σχεδίου της πόλης Καβάλας. 


6. Την υπ’ αριθ. 16/189/8.7.91 γνωμοδότηση του Συμβ. Χ.Ο.Π. 
Ν. Καβάλας, αποφασίζουμε: 

1. Εγκρίνεται η τροποποίηση του εγκεκριμένου σχεδίου πόλης Κα¬ 
βάλας στην οδό Μαλακάση όπως φαίνεται στο συνημμένο στην από¬ 
φαση διάγραμμα που θεωρήθηκε από τον Προϊστάμενο του Τ.Π.' και 
Π.Ε. Ν. Καβάλας. 

2. Η απόφαση αυτή με το διάγραμμα να δημοσιευθεί στην Εφημερίδα 
της Κυβέρνησης και ισχύει από την ημέρα της δημοσίευσης. 

Καβάλα, 14 Οκτωβρίου 1991 

Ο Νομάρχης 
ΧΡ. ΑΘΑΝΑΣΙΑΔΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








